Грамадскі рух суайчыннікаў за мяжой знаходзіцца на этапе пэўных структурных і якасных змяненняў. Расце колькасць грамадскіх беларускіх арганізацый у краінах СНД, Балтыі, пашыраюцца накірункі іх дзейнасці. Адначасова адбываецца адыход ад актыўнай грамадскай дзейнасці многіх даваенных і пасляваенных эмігрантаў у краінах далёкага замежжа і ўзрост цікавасці да сваёй гістарычнай радзімы ў наступных пакаленняў выхадцаў з Беларусі. Назіраецца значны рост колькасці сучасных эмігрантаў з Беларусі, якія захоўваюць з ёю сувязі ў асноўным у гандлёва-эканамічнай сферы.